Maer (Nederlands Limburg)

Maer (Nederlands: Mheer) is e dörp in de gemeente Èèsjde-Mergraote op 't plateau i Zuud Limburg an de Belzje grens.
Pies 1982 waor Maer 'n zelfsjtendige gemeente. Daonao huërde 't pies 2011 bie de gemeente Mergraote. In 't dörp woëne in 2012 960 luuj.
D'r naam kump va 't Middel-Nederlandse ma(e)rsch (moerasland).

Waope

Maer kraog pas op 28 juni 1967 vaan d'n Hoege Raod vaan Adel e waope touwgekind, wat ziech zoe liet umsjrieve:

Gekwartileerd: I. in keel (roed) drei zwaone vaan zèlver (wit), stoonde 2 en 1; II. in goud drei päöl vaan lazuur (blauw) mèt e sjèldhoof vaan keel, belaoje mèt 'n zèspuntege staar vaan goud; III. in keel e sjèld vaan zèlver, vergezèld vaan nege zuimsgewijs gezatte gouwe sjelpe, veer aon de bovenkant, 2 aon edere zijkant en ein aon d'n oonderkant; IV. in zèlver 'n geweerhaokde kram vaan sabel (zwart), mèt de eupening nao oonder.

't Waope is samegestèld oet de waopes vaan veer aw femilies: Van Mere (I), Van Liebeek (II), Van Imstenraedt (III) en Von Loh (IV).

Historische inwoenertalle
Maer waor tot aon d'n Twiede Wereldoorlog 'n kwakkelgemeinte, die eve dèks kroomp es tot ze greujde.

 Jaor  Aontal  Greuj (gans Limbörg) 1830  872Volkstèlling 1830  -- 1840  867Volkstèlling 1840 - Limbörg  -0,6% (+5,6%) 1849  970Volkstèlling 1849 - Hertogdóm Limbörg: gemeintesgewijs indeiling vaan de provincie  +11,9% (+4,3%) 1859  1.017Volkstèlling 1859 - Plaotseleke indeiling  +4,8% (+4,4%) 1869  916Volkstèlling 1869 - Feiteleke of getèlde bevolking in eder gemeinte vaan 't riek  -1,0% (+4,5%) 1879  930Volkstèlling 1879 - Limbörg: plaotseleke indeiling  +1,5% (+7,0%) 1889  816Volkstèlling 1889 - Limbörg  -12,3% (+6,8%) 1899  878Volkstèlling 1899 - Limbörg  +7,6% (+10,2%) Jaor  Aontal  Greuj (gans Limbörg) 1909  866Volkstèlling 1909 - Plaotseleke indeiling  -1,4% (+17,8%) 1920  899Volkstèlling 1920 - Plaotseleke indeiling  +3,8% (+32,6%) 1930  954Volkstèlling 1930 - Plaotseleke indeiling  +6,1% (+25,1%) 1947  1.094Volkstèlling 1947 - Plaotseleke indeiling  +14,7% (+24,2%) 1956  1.178Woeningtèlling 1956 - Veurnaomste gegeves per gemeinte  +7,7% (+27,3%) 1960  1.196Volkstèlling 1960 - Bevolking vaan gemeintes en oonderdeile vaan gemeintes  +1,5% (+7,4%) 1971  1.355Volkstèlling 1971 - Plaotseleke indeiling  +13% (+13,6%)

Opmerking
 Bij de volkstèlling vaan 1971 zien de inwoenertalle op ganse vieftalle aofgeroond. Gelèt op 't klein aontal inwoeners vaan Maer is 't greujciefer veur dat jaor daorum neet exakter es in ganse percinte.

Rillatief oontwikkeling vaan 1830 tot 1971
(v1830=100)

Greun: Gemeinte Maer
Blauw: Provincie Limbörg

Bezeenswaerdig
 Maer sjtaët op de nominatie um besjermp dörpsgezich te weëre.
 't Kesjtiël va Maer
 Keërk in neo-gotische sjtiël dur Pierre Cuypers oet Remung
 Väöl bewaarde vakwerkhoezer en boerderieje
 Maria-Kapel
 RAF-monument dur d'r keunstenaer Charles Eyck
 De galg va Maer, tusje Bruusterbösj en Tebannet

Dörpsvereniginge 
 Sjötteriej Sint Sebastianus, oet 1567
 Joonkhaed Sint Aloysius, oet 1690. De jonge plaante op d'r uursjte zotterdig va mei d'r mei-den
 Harmenie Sint Cecilea, de oudste harmenie va Nederland oet 1821
 Karnevalsvereniging de Sjravelerre
 Heemkunde Maer.
Mheer voor Fako

 Traditie 

 Op d'r deensdig va de vurjaorskèrmes vingk 't Päölke Howwe plaatsj. De bielemanne van de sjötteriej howwe da in 't ganse dörp päölkes um en dan gaet de flesj, die d'r nevve sjtaet roond. De joonkhaed reijt da op de cramignons va de harmenie.

Trivia
 In juni 1763 sjtart d'r 7-jäörige Mozart mit 'n roondrèès dör Europa die 3 jaor zów dore. In september van dat jaor reest-e va Aoke, via Gulpe en Voere, nao Luuk. Dizze weëg va Gulpe nao Voere löp langs Maer över de Voeresjtraot en gaet da över i Sjnosberrig. D'r sjpäölfilm De valkenvalei handelt o.m. över dit bezeuk va Mozart a Maer. 'n Hoofdrol waoèrt gesjpäöld dör Brigitte Heitzer.Brigitte Heitzer in de Limburgse speelfilm De valkenvalei

 Referenties 

 Sjriever 
Joep Leerssen, sjriëver en dichter in 't Maers, väörzitter van de commissie die wirkde väör de erkenning van 't Limburgs es Europese regionaal taal. 

Categorie:Èèsjde-Mergraote
Categorie:Dörper in Nederlands Limburg
Categorie:Gewaeze gemeintes in Nederlands Limburg